**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**01.06.2020 г.**

**НОХД № 342/2020 г. – 11.00 часа – разпоредително заседание**

Подсъдимият по делото е привлечен към наказателна отговорност за това, че на 03.10.2018 г. в град Стара Загора, в магазин, в качеството си на управител и едноличен собственик на капитала на дружество с ограничена отговорност, без съгласието на притежателите на изключителните права, използвал в търговската си дейност, марки обекти на тези изключителни права, като предлагал за продажба в магазина и съхранявал, с цел продажба, в склад на магазина на стоки - дрехи с изписани на тях надписи и поставено лого на марките “NIKE”, “ADIDAS”, “BOSS”, “DSQUARED”, “MOSCHINO”, “GUCCI”, “MONCLER”, “Philipp Plein”, “ARMANI”' “LACOSTE”, “DOLCE & GABBANA”, “Calvin Klein”, “POLO” и “GUESS”, всичко на обща стойност 33694, 88 лева – престъпление по чл.172б ал.1 от НК.

**НОХД № 787/2020 г. – 13.30 часа - споразумение**

Срещу обвиняемия по делото са повдигнати две обвинения за това, че:

На 22.10.2019 г. в село, в община Стара Загора, е управлявал лек автомобил, без съответното свидетелство за управление на моторно превозно средство, в едногодишен срок от наказването му по административен ред с Наказателно постановление на Началник Сектор „ПП“ към ОД - МВР гр. Стара Загора – престъпление по чл. 343в, ал.2 от НК;

на 22.10.2019 г. в село, в община Стара Загора, е управлявал лек автомобил с концентрация на алкохол в кръвта си над 0, 5 на хиляда, а именно 0,80 на хиляда, установено по надлежния ред с техническо средство „ Алкотест Дрегер 7510“, след като е осъден с влязла в сила присъда (споразумение) за управление на МПС след употреба на алкохол – престъпление по чл.343б, ал.2 вр. ал.1 от НК.

**02.06.2020 г.**

**НОХД № 3138/2018 г. – 10.20 часа**

Спрямо подсъдимия по делото е повдигнато обвинение за това, че на 27.03.2018 год. в гр.Стара Загора управлявал лек автомобил, след употреба на наркотично вещество – амфетамин, установено с техническо средство „Дрегер Дръг тест 5000” – престъпление по чл.343б, ал.3 от НК.

**03.06.2020 г.**

**НОХД № 1069/2020 г. – 09.50 - споразумение**

Обвиняемият е привлечен към наказателна отговорност за извършени две престъпления, а именно за това, че:

в периода от неустановена дата през м.декември 2019 г. до 10.03.2020 г. в гр. Стара Загора, отнел чужди движими вещи на обща стойност 438, 34 лева, от владението на еднолично дружество с ограничена отговорност, с адрес в гр.Гълъбово, без съгласието на управителя на дружеството, с намерение противозаконно да ги присвои, като откраднатите вещи са били върнати до приключване на съдебното следствие пред първоинстанционния съд – престъпление по чл.197, т.1 вр. чл.194, ал.1 НК;

на 11.03.2020 г. в гр. Стара Загора, без надлежно разрешително, държал високорисково наркотично вещество - коноп (марихуана, канабис) е нетно тегло 0,22 грама, на стойност 1,32, като извършеното представлява маловажен случай – престъпление по чл.354а, ал.5, вр. ал.3, т.1 НК.

Обвиняемият е с мярка за неотклонение „Задържане под стража“, тъй като настоящите деяния са извършени в изпитателния срок на предходно осъждане.

**НОХД № 3312/2019 г. – 09.35 часа**

Срещу подсъдимия по делото е повдигнато обвинение за това, че на 09.05.2019 год. в гр. Стара Загора е управлявал лек автомобил, без съответното свидетелство за правоуправление на МПС, в срока на изтърпяване на принудителна административна мярка за временно отнемане на свидетелство за управление на моторно превозно средство, наложена със Заповед за прилагане на принудителна административна мярка, издадена от ОД на МВР гр.Плевен - престъпление по чл.343в, ал.3, във връзка с ал.1 от НК.

**НОХД № 534/2020 г. – 10.30 часа – разпоредително заседание**

Подсъдими по делото са три лица.

Спрямо единия подсъдим са повдигнати две обвинения за това, че:

на 11.08.2018 г. в гр. Стара Загора като извършител, в съучастие с другите двама подсъдими - също извършители, принудил другиго, да извърши и претърпи нещо противно на волята му, като употребил за това сила и заплашване – престъпление по чл.143 ал.1, вр. чл.20, ал.2 вр.ал.1 от НК ;

на 11.08.2018 г. в гр. Стара Загора отнел 40 лева, от владението на другиго, с намерение противозаконно да ги присвои, като употребил за това сила (удари) и заплашване (с причиняване на телесни повреди) – престъпление по чл.198 ал.1 от НК.

На другите двама подсъдими са повдигнати обвинения за това, че на 11.08.2018 г. в гр. Стара Загора, като извършители, в съучастие помежду си и с първия подсъдим, принудили другиго да извърши и претърпи нещо противно на волята му, като употребил за това сила и заплашване – престъпление по чл.143, ал.1, вр.чл.20, ал.2 вр.ал.1 от НК.

**04.06.2020 г.**

**НОХД № 1018/2020 г. – 10.50 часа – разпоредително заседание**

Спрямо подсъдимия по делото е повдигнато обвинение за това, че на 24.03.2020 г. в гр.Стара Загора е нарушил мерки, издадени против разпространение или появата на заразна болест по хората, след като лицето е било поставено под карантина с предписание, издадено от Регионална здравна инспекция, гр.Пловдив, която да изтърпи на адрес в гр.Казанлък, като е изтърпявал същата на адрес в гр.Стара Загора и с това си действие не е изпълнил задълженията си да не напуска дома си или мястото на настаняване, като деянието е извършено по време на пандемия и извънредно положение, свързано със смъртни случаи – престъпление по чл. 355 ал.2 вр. ал.1 НК.

**НОХД № 831/2020 г. – 11.15 часа – разпоредително заседание**

Подсъдимият по делото е привлечен към наказателна отговорност за извършено от него престъпление по чл.343, ал.3, б.„а“, предложение второ във връзка с ал.1, б.„б“, предложение второ във връзка с чл.342, ал.1 от НК.

Повдигнатото обвинение е за това, че на 25.02.2018 г. по ул.“Хан Аспарух“ в град Стара Загора, при управление на лек автомобил е нарушил чл.50, ал.1, чл.36, ал.1от ЗДвП и чл.46, ал.2 от ППЗДвП, като не спазил пътен знак „Спри!Пропусни движещите се по пътя с предимство“ и е предприел завиване на ляво от лента, предназначена за завиване на дясно, вследствие на което е настъпило пътно-транспортно произшествие и с деянието си по непредпазливост е причинил средни телесни повреди на двама мъже.

**08.06.2020 г.**

**НОХД № 922/2020 г. – 09.30 часа - споразумение**

Обвиняемият по делото е привлечен към наказателна отговорност за това, че на 17.02.2020 год. в град Стара Загора противозаконно е отнел чуждо моторно превозно средство - лек автомобил на стойност 2 800 лева, от владението на собственика му, без негово съгласие с намерение да го ползва, като моторното превозното средство е било изоставено без надзор в гр.Стара Загора, в квартал „ Лозенец“ на 17.02.2020 г., и деянието е извършено повторно по смисъла на чл.28, ал.1 от НК - престъпление по чл.346, ал.2, т.1 и т.2 вр. ал.1 вр. с чл.28, ал.1 от НК.

Обвиняемият е с мярка за неотклонение „Задържане под стража“.

**10.06.2020 г.**

**НОХД № 823/2020 г. – 11.15 часа**

Спрямо подсъдимия е повдигнато обвинение за това, че на 24.01.2020 г. в гр. Стара Загора отнел чужди движими вещи (хранителни продукти) и портмоне с намираща се в него сума от 30,00 лв., всичко на обща стойност 53,82 лв. от владението на 73-годишна жена, с намерението противозаконно да ги присвои, като употребил за това сила – престъпление по чл.198, ал.1 от НК.

**11.06.2020 г.**

**НОХД № 1000/2020 г. – 11.10 часа – разпоредително заседание**

На подсъдимия е повдигнато обвинение за това, че на 18.04.2020 г. в село, в община Стара Загора, е управлявал лек автомобил с концентрация на алкохол в кръвта си над 1,2 на хиляда, а именно – 1,73 на хиляда, установено по надлежния ред с техническо средство „Алкотест Дрегер 7510” – престъпление по чл.343б, ал.1 от НК.

**НОХД № 496/2020 г. – 11.15 часа**

Подсъдимият по делото е с мярка за неотклонение „Задържане под стража“, тъй като престъплението e в условията на опасен рецидив.

Повдигнатото му обвинение е за това, че на 04.11.2019 г. в село, в община Стара Загора, чрез разрушаване на прегради, здраво направени за защита на лица или имот - разбиване на стъкло на входна врата на къща, е отнел чужди движими вещи, от владението на собствениците им, без тяхно съгласие, с намерение противозаконно да ги присвои – престъпление по чл.196, ал.1, т.2 вр. чл.195, ал.1, т.3 вр. чл.194, ал.1 вр. чл.29, ал.1, б.„а“ НК.

**НОХД № 1846/2019 г. – 14.30 часа**

Срещу подсъдимия е повдигнато обвинение за това, че на 28.03.2019 г.в гр. Стара Загора, чрез използване на техническо средство - отвертка и чрез повреждане на прегради, здраво направени за защита на имот - деформиране рамка на прозорец от ПВЦ - дограма, е отнел чужди движими вещи от аптека - пари, сумата от 893,00 лева, от владението на собственичката им, без нейно съгласие с намерение противозаконно да ги присвои, като деянието е извършено в условията на опасен рецидив - престъпление по чл.196, ал.1, т.2, вр. чл.195, ал.1, т.3 и т.4, вр.чл.194, ал.1, вр.чл.29, ал.1, буква „а“ и буква „б“ от НК.

Подсъдимият е с мярка за неотклонение „Задържане под стража“.

**17.06.2020 г.**

**НОХД № 850/2020 г. – 16.20 часа**

Срещу подсъдимия по делото е повдигнато обвинение за това, че на 04.02.2020 г. в гр.Стара Загора е управлявал товарен автомобил, с концентрация на алкохол в кръвта си над 1,2 на хиляда, в частност 2,275 на хиляда, установено по надлежния ред с Протокол за извършено химическо лабораторно изследване – престъпление по чл.343б, ал.1 от НК.

**18.06.2020 г.**

**НОХД № 357/2020 г. – 13.10 часа – разпоредително заседание**

Спрямо подсъдимия е повдигнато обвинение за това, че на 29.10.2019 г. в гр. Стара Загора, без надлежно разрешително, държал високорискови наркотични вещества - метамфетамин и кокаин, всички наркотични вещества на обща стойност 186,90 лева – престъпление по чл.354а, ал.З, т.1 от НК.

Мъжът е с мярка за неотклонение „Задържане под стража“.

**22.06.2020 г.**

**НОХД № 800/2020 г. – 10.00 часа – разпоредително заседание**

На подсъдимият е повдигнато обвинение за това, че на неустановена дата през първата половина на месец август 2019 г. в гр. Стара Загора, чрез използване на технически средства – клещи и отвертка, отнел чужда движима вещ – релета, контактори и трансформатори, всички вещи на обща стойност 1980 лв. от владението на домоуправител на етажната собственост на жилищен блок, находящ се в гр. Стара Загора, без негово съгласието, с намерение противозаконно да ги присвои, като деянието е извършено в условията на опасен рецидив – престъпление по чл.196, ал.1, т.2 вр.195, ал.1, т.4 вр. с чл.194, ал.1 вр. чл.29, ал.1, б.„а“ и б.„б“ от НК.

Подсъдимият понастоящем е в Затвора – Стара Загора.

**30.06.2020 г.**

**НОХД № 2264/2019 г. – 15.00 часа**

Спрямо подсъдимия по делото е повдигнато обвинение за това, че на 08.05.2016 г. в с.Богомилово, община Стара Загора, в условията на опосредствено извършителство - чрез друго лице, с цел да набави за себе имотна облага, възбудил у 84-годишен мъж заблуждение за сделка с климатици, като с това му причинил имотна вреда в размер на 6000 лева **-** престъпление по чл.209, ал.1 от НК.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***